|إستعادة كلمة المرور||طلب كود التفعيل||تفعيل العضويه||اضفنا للمفضله||( تنبيه هــام جـداً )||باحث قوقل للبريـة|
|2010-08-31, 04:39 AM||#32|


عضو جديد
تاريخ التسجيل: Aug 2010
الدولة: الامارات
المشاركات: 20


بيض الله ويهك يابوماجد ماشاء الله عليك
كلامك كله حكمه واكثر شي اعجبني ؛
(( لكن تبقى فطنة الصقار وذكاءه هما مايوصلان الطير الى قمة النجاح ))
|2010-12-12, 09:26 AM||#34|


عضو جديد
تاريخ التسجيل: Sep 2010
المشاركات: 10


ارجو تقبل مروري اخوكم علمه قليل في الصقور والعمر لكم عليه شوي
بس توها دخلت الراس الصقور ولي عليها بعض الملاحضات اللتي مالها سنع الحي
لكن اقول لصاحب الموضوع وراعي العنيه سريهيد كم وددت اني اقبل رؤسكم وخشومكم
معا انكم متهاوشين هوشة صقاره يعني ثبت وانا اشوت والعكس
اما القبلات اللتي على رؤسكم
بصراحه اني استفدت كثيرا من مواضيع هالمنتدى الجميل وخاصة هالموضوع اللذي اعتبره شيق جدا
وكان الشباب الباقين بصراحه اكثر اثراء للموضوع
وكان اثراء اخونا قلب الذيب بصراحه اضافه جد جميله
وخاصة عندما ارجع العلم للصقار ودهائه وفطنته مع الصقر
وفي اعتقادي المقل بصراحه ان هذه اهم نقطه وهي علاقتك يا الصقار بطيرك
وقربك او بعدك عنه وهذه العلاقه الروحيه احس انها مو مع الصقر بس
بل انها مع اغلب الحيوانات اللتي تحس بصدق راعيها
وأسف على الاطالة
|2011-06-18, 12:26 PM||#35|


عضو نشيط
تاريخ التسجيل: Mar 2011
المشاركات: 147


ياربع طالت مواضيع الأصيل والتفريخ وكذالك التهجين في كثير من المنتديات
طبعن التفريخ يكون من نفس الفصيله سواء حر من حر أو شاهين من شاهين وغيره ينطبق على باقي الطيور
أما التهجين فهيا أختلاف الفصيلتين مثل حر وشاهين أو شاهين وجير وغيره ينطبق على باقي الطيور
وبالنسبه لموضوع طيب الطير من رداه أنا جربت التفريخ والأصيل
أما بالنسبه للتفريخ حر من حر لوحتله عند طيور وهو أقرب مني لطيور وما حول عليها ولا عارضها
معن كان فيه فرخ يكفخ على وكره وهو مبرقع .
وهديته فصيل على كراوين وهو فرخ وهد
وهديته بكر على كراوين وهد ويرتفع ولاعليه أي ملاحظات تذكر
سواء صيحه أو كوشه أو غيره .
كذالك الاصيل نفس المعامله .
ألشاهد هنا أنك تجد من التفاريخ ماهو سيء وطيب وحال الوحوش نفسها
ولك مني بعض القصص اللي مرت علي أوردها بختصار:
مر علينا وكري؛؛؛؛؛؛ وحنا على جرت حبار وطلع ولا هو على كندرت سوداني في مراح ؛؛؛ ويالله فكيناها منه
هذا وهو أصيل كذالك المهجن هديناه وهو يطرد كروان وطبح الكروان في حرمله وحول عليه ولقيناه
ماسك كيس والكروان قريب منه ورابض ..وكذالك حر طلع على عفريته وطقها وعثر صيده .
لذا أختصر الموضوع فيما يلي :
1- طيب الطير لايقتصر على نوعه أو ماكره أوغيره
هذا سهم خفي لك أجتهادك أنت يالصقار في مواري الطير من شجاعه وسبق والتوفيق من الله .
2- وقت الهدد يحصل مقاظب بين الطيور فلا نظلم طير تفريخ أو مهجن
أو أصيل ونعمها على الباقي .
3- بنسبه لطيور الي تأكل طيور أخرى تحصل عند الأصيل والتهجين والتفريخ
ولا نعمها على البقيه ؛؛؛؛؛ ولا كان ماحذرونا شيبانا الأولين بخصوص البحريات
وخطرها على الحرار وفتراسها لكثير من الطيور أين نوعه .
4- أغلب صقاقير الأمارات وبعض دول الخليج يصقرون التهجين والتفريخ وحصلوا منها الزين والشين
فما نحكم عليها كلها رديه ولا زينه .
بختصار شديد :
نحب نوضح من هذا ا الطرح الذي أخذ الجهد والوقت الكثير أنا مانعم طيب الطير ورداه
على نوع بعينه سواء تهجين أو تفريخ أو أصيله .
هذا ماأحببت توضيح ولسرهيد ورووووح وباقي الأعضاء كل الشكر والأحترام
تحياااااااااااااااتي لكم
|2011-06-19, 08:31 PM||#36|


عضو نشيط
تاريخ التسجيل: Jun 2011
المشاركات: 109


والله يابن الحلال الطير من صقاره
ونادر جداً تشذ هذه القااااااااعده
فيه جير يفعل لان راعيه صقار ويعرف يهذبه ويدربه ويعلمه
وفيه وحش فآشل مثل راعيه لانه خرب طبعه وفعله
لكن انا شخصيا لا أؤمن بالفلسفه في عالم الصقاره
يجي واحد ويقول سويت بحث وسويت رسالة دكتوراه ويخرط علينا
جدودنا وآبائنا علمونا شي لو تسووون بحوث 100 سنه الى الامام ماتأصلون
من ناحية الطب ممكن العلم والمستشفيات متطوره وانا اشهد بهذا الشي
بس من ناحية طبع الطير وطريقة هجرته وباقي علومه .. هذي معليش خليكم بعيد عنها
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|طرق مشاهدة الموضوع|

